VENDIM
Nr. 242, datë 28.8.2026

MBI FILLIMIN E PROCEDURËS ADMINISTRATIVE PËR KËRKESËN E SHOQËRISË “ALBPOWER” SHPK PËR LICENCIM NË VEPRIMTARINË E TREGTIMIT TË ENERGJISË ELEKTRIKE 

[bookmark: _Hlk86734997]Në mbështetje të neneve 16 dhe 40, pika 2, germa “d”, të ligjit nr. 59/2026, “Për sektorin e energjisë elektrike”; të neneve 4, pika 1, germa “e”, 5, pika 1, germa “e” dhe 13, të “Rregullores për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, të miratuar me vendimin e Bordit të Entit Rregullator të Energjisë (ERE) nr. 109, datë 29.6.2016, të ndryshuar; si dhe të nenit 15, të “Rregullores për organizimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 28.8.2026, mbasi shqyrtoi relacionin me nr. 2586/1 prot., datë 26.8.2026, të përgatitur nga Drejtoria e Licencimit, Autorizimeve dhe Garancisë së Origjinës “Mbi kërkesën e shoqërisë ‘AlbPower’ sh.p.k. për licencim në veprimtarinë e tregtimit të energjisë elektrike”,
konstatoi se: 
- Shoqëria “AlbPower” sh.p.k., me shkresën e protokolluar në ERE nr. 2586 prot., datë 21.8.2026, ka paraqitur kërkesën për licencim në veprimtarinë e tregtimit të energjisë elektrike.
- Nga shqyrtimi i aplikimit rezulton se ajo ka kryer pagesën e aplikimit sipas përcaktimeve të aneksit A, të “Rregullores për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, miratuar me vendimin e Bordit të ERE-s nr. 109, datë 29.6.2016, të ndryshuar, si dhe ka plotësuar dokumentacionin e kërkuar në nenin 9, për pikën 1.1, germat: “a”, “b” dhe “c”; për pikën 1.2, germat: “a” “c” dhe “d”; për pikën 1.3, germat “a”, “b”, si dhe pikën 2.5.
- Nga shqyrtimi i dokumentacionit të depozituar rezulton se, në vijim të procedurës, shoqëria duhet të plotësojë aplikimin me dokumentacionin dhe informacionin, si më poshtë:
Neni 9. Formati dhe dokumentacioni për aplikim
Pika 1. Dokumentacioni i përgjithshëm për të gjitha aplikimet për pajisje me licencë
Pika 1.2. Dokumentacioni juridik dhe administrativ
- germa “b”: Dëshminë e penalitetit të përditësuar për shoqërinë;
Pika 1.3. Dokumentacioni financiar dhe fiskal
- germa “c”: Sqarime dhe plotësime të planit të biznesit, lidhur me sasitë e energjisë elektrike të parashikuara për t’u tregtuar gjatë 5 (pesë) viteve në vijim.
Dokumentacioni i depozituar vlerësohet i mjaftueshëm për fillimin e procedurës administrative.
Në vijim të procedurës, shoqëria “AlbPower” sh.p.k. duhet të depozitojë në ERE dokumentacionin dhe informacionin e sipërcituar, në përputhje me kërkesat e nenit 9, të rregullores së licencimit.
Për gjithë sa më sipër, Bordi i ERE-s

VENDOSI:

1. Të fillojë procedurën administrative për licencimin e shoqërisë “AlbPower” sh.p.k. në veprimtarinë e tregtimit të energjisë elektrike, për një afat 5-vjeçar.
2. Shoqëria “AlbPower” sh.p.k. të depozitojë në ERE, në vijim të procedurës, dokumentacionin dhe informacionin plotësues si më poshtë: 
a) dëshminë e penalitetit të përditësuar për shoqërinë, në përputhje me nenin 9, pika 1.2, germa “b”, të “Rregullores për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, miratuar me vendimin e Bordit të ERE-s nr. 109, datë 29.6.2016, të ndryshuar.
b) planin e biznesit të plotësuar, në të cilin të evidentohen, për secilin nga 5 (pesë) vitet e parashikuara të ushtrimit të veprimtarisë, sasitë e energjisë elektrike që shoqëria parashikon të tregtojë, të shprehura në mwh, në përputhje me nenin 9, pika 1.3, germa “c”, të rregullores së licencimit.
3. Drejtoria e Licencimit, Autorizimeve dhe Garancisë së Origjinës të njoftojë shoqërinë “AlbPower” sh.p.k. për vendimin e Bordit të ERE-s.
Ky vendim hyn në fuqi menjëherë. 
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes dijeni të vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 45 ditëve kalendarike nga dita e publikimit në Fletoren Zyrtare. Paraqitja e ankimit nuk pezullon vlefshmërinë e vendimit, përveçse kur gjykata vendos ndryshe, në përputhje me legjislacionin në fuqi.
[bookmark: _GoBack]Ky vendim botohet në Fletoren Zyrtare.

KRYETAR
Petrit Ahmeti
